SET บ่ายยืนบวก ไร้ปัจัจยอื่นกระทบแนะลงทุนกลุ่มที่คาด Outperform
SET บ่ายยืนบวก ไร้ปัจัจยอื่นกระทบ พร้อมให้แนวต้าน 1,475 จุด แนวรับ 1,460 จุด โบรกฯแนะ ลงทุนกลุ่มที่คาด Outperform ตลาด
14 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (14 ต.ค.) ปรับเพิ่มขึ้นจากสัญญาณทางเทคนิคและแรงซื้อของกองทุนที่เข้ามาหนุน ส่วนตลาดหุ้นเอเชียช่วงเช้าดัชนีเคลื่อนไหวบวกและลบ แต่มีความผันผวน โดยไร้ปัจจัยส่งผลอย่างมีนัยสำคัญ แนวโน้มตลาดหุ้นไทยช่วงบ่ายยังมีโอกาสยืนบวกต่อ แต่แกว่งกรอบแคบขึ้น พร้อมให้แนวต้าน 1,475 จุด แนวรับ 1,460 จุด
 
นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ตลาดหุ้นไทยในช่วงเช้าที่ผ่านมาดัชนีปรับตัวเพิ่มขึ้นตามสัญญาณเทคนิค ไร้ปัจจัยอื่นๆมาผลกระทบ ประกอบกับมีแรงซื้อของกองทุนเข้ามาหนุนดัชนี หลังจากช่วงที่ผ่านมากองทุนมีการขายออกมามาก
ด้านตลาดหุ้นอื่นในภูมิภาคเอเชียช่วงเช้าที่ผ่านมาดัชนีมีการเคลื่อนไหวทั้งแดนบวกและแดนลบ และยังคงมีความผันผวนอยู่ ซึ่งขณะนี้ยังไม่มีปัจจัยที่ส่งผลนัยสำคัญเข้ามากระทบการเคลื่อนไหวของดัชนีตลาดหุ้นในภูมิภาคเอชีย
แนวโน้มตลาดหุ้นไทยในช่วงบ่ายคาดว่าดัชนียังมีโอกาสยืนอยุ่ในแดนบวกต่อได้ แต่การเคลื่อนไหวจะเคลื่อนไหวในกรอบที่แคบขึ้นกว่าช่วงเช้าที่ผ่านมา พร้อมให้แนวต้าน 1,475 จุด แนวรับ 1,460 จุด
 
บล.ธนชาตระบุในบทวิเคราะห์ (14 ต.ค.) ว่าSET ภาคเช้าปรับสูงขึ้นตั้งแต่เปิดตลาด และคาดว่าจะปรับสูงขึ้นไปที่แนวต้าน 1,475-1,480 จุด ในช่วงบ่ายวันนี้ ขณะที่ถ้าพิจารณาตามกรอบการเคลื่อนไหวของ SET อิง รายงาน Pathumwan Corner เช้าวันนี้ ประเมินแนวต้านของ SET ที่ 1,520 จุด หรืออิงกับ PE 16.7x ของกำไรปี 2016 และ Earnings Yield 4.15% ของกำไรปี 2017 (ดูเพิ่มเติมในรายงาน Pathumwan Corner วันนี่)
ในขณะเดียวกันแนะนำ เลือกกลุ่มหุ้นที่คาดว่าจะ Outperform ตลาดในช่วง ไตรมาส 4/59 ได้แก่ 1) กลุ่มหุ้นที่ผลการดำเนินงานมีการเติบโตสูง และมีภูมิต้านทานต่อแนวโน้มการบริโภคในประเทศที่อาจเร่งตัวน้อยกว่าคาด 2) กลุ่มหุ้นที่ให้อัตราผลตอบแทนจากเงินปันผลสูง 6-8% ต่อปี และ 3) กลุ่มหุ้นที่ได้รับผลดีจากการลงทุนโครงสร้างพื้นฐานที่ยังดำเนินต่อไป
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
AOT มูลค่าการซื้อขาย 3,474.81 ล้านบาท ปิดที่ 389.00 บาท เพิ่มขึ้น 27.00 บาท
SCB มูลค่าการซื้อขาย 3,186.34 ล้านบาท ปิดที่ 149.50 บาท เพิ่มขึ้น  7.50 บาท
KBANK มูลค่าการซื้อขาย 2,574.47 ล้านบาท ปิดที่ 195.00 บาท เพิ่มขึ้น  8.00 บาท
TRUE มูลค่าการซื้อขาย 2,491.98 ล้านบาท ปิดที่  6.75 บาท  เพิ่มขึ้น  0.65 บาท
CPALL มูลค่าการซื้อขาย 2,386.08 ล้านบาท ปิดที่ 61.50 บาท  ลดลง   0.25 บาท